Document ID: 31994R1357

KOMISSION ASETUS (EY) N:o 1357/94,
annettu 14 päivänä kesäkuuta 1994,
banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetusta asetuksesta (ETY) N:o 1442/93 poikkeamisesta vuoden 1995 viitemäärän määrittämistä varten tarvittavia toimijoiden ilmoittamia tietoja koskevan määräajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on muutettuna komission asetuksella (EY) N:o 3518/93(2), ja erityisesti sen 20 artiklan,
sekä katsoo, että
komission asetuksella (ETY) N:o 1442/93(3), sellaisena kuin se on viimeksi muutettuna asetuksella (EY) N:o 1299/94(4), ja erityisesti sen 4 artiklan 2 kohdassa vahvistetaan päivämäärä, johon mennessä kyseisten toimijoiden on ilmoitettava toimivaltaisille viranomaisille kolmen vuoden viitejakson aikana kaupan pitämiensä banaanimäärien yhteismäärät viitemäärän määrittämiseksi jokaiselle toimijalle; hallinnollisista syistä olisi pidennettävä tätä määräaikaa,
sen mahdollistamiseksi, että toimijat voivat hyötyä tämän määräajan pidentämisestä, olisi määrättävä tämän asetuksen soveltamisesta sen julkaisemispäivästä alkaen, ja
tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen asetuksen (ETY) N:o 1442/93 4 artiklan 2 kohdasta kyseisten toimijoiden on ilmoitettava toimivaltaisille viranomaisille viimeistään 15 päivänä heinäkuuta 1994 vuoden 1991, vuoden 1992 ja vuoden 1993 aikana kaupan pitämiensä banaanimäärien yhteismäärät eritellen ne selkeästi mainitun 4 artiklan 2 kohdan säännösten mukaisesti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä kesäkuuta 1994.

Labels: 12
3
17
18